ai4bharat/Pralekha huggingface dataset:
প্রতিরক্ষামন্ত্রক
ভারতীয় উপকূল রক্ষী বাহিনীর সমুদ্র তীর থেকে দূরে টহলদারী জাহাজ ‘সার্থক’এর উদ্বোধন
নয়াদিল্লী, ১৩ আগস্ট, ২০২০
ভারতীয় উপকূল রক্ষী বাহিনীর সমুদ্র তীর থেকে দূরে টহলদারী জাহাজ ‘সার্থক’এর উদ্বোধন করেছেন প্রতিরক্ষা সচিব ডঃ অজয় কুমারের স্ত্রী শ্রীমতি বীনা অজয় কুমার। নতুন দিল্লীতে উপকূল রক্ষী বাহিনীর সদর দপ্তর থেকে অনলাইনের মাধ্যমে মূল অনুষ্ঠানটি পরিচালিত হয়েছে। গোয়া শিপ ইয়ার্ড লিমিটেড এই জাহাজটি তৈরি করেছে। অনুষ্ঠানে প্রতিরক্ষা সচিব ডঃ অজয় কুমার, ভারতীয় উপকূল রক্ষী বাহিনীর মহানির্দেশক শ্রী কে নটরাজন, গোয়া শিপ ইয়ার্ড লিমিটেডের চেয়ারম্যান ও ম্যানেজিং ডিরেক্টর সহ প্রতিরক্ষা মন্ত্রকের পদস্থ আধিকারিকরা উপস্থিত ছিলেন।
সমুদ্র তীর থেকে দূরে টহল দেওয়ার জন্য যে ৫টি জাহাজ ব্যবহারের পরিকল্পনা নেওয়া হয়েছে, সার্থক হল এরকমই চতুর্থ জাহাজ। প্রধানমন্ত্রী শ্রী নরেন্দ্র মোদীর মেক ইন ইন্ডিয়া কর্মসূচি অনুযায়ী গোয়া শিপ ইয়ার্ডে এই জাহাজটি তৈরি হয়েছে। এই জাহাজে অত্যাধুনিক দিক নির্দেশনা ও যোগাযোগ ব্যবস্থা রয়েছে। এছাড়া জাহাজে ২টি ৯ হাজার ১০০ কিলোওয়াট ইঞ্জিন সমেত আরও কিছু উন্নত যন্ত্রপাতি রয়েছে। এই জাহাজের সর্বোচ্চ গতি হবে ২৬ নটস। উপকূল রক্ষী বাহিনীর বিভিন্ন চাহিদা পূরণের জন্য জাহাজটিতে একটি হেলিকপ্টার, ৪টি উচ্চগতি সম্পন্ন নৌকা এবং ১টি বড় নৌকা রয়েছে। এই জাহাজ চলার সময় সমুদ্র খুব কম পরিমাণে দূষিত হবে।
ডঃ অজয় কুমার উদ্বোধনী অনুষ্ঠানে জানিয়েছেন, গোয়া শিপ বিল্ডার্স লিমিটেড ভারতীয় নৌবাহিনীর ক্ষেত্রে গুরুত্বপূর্ণ ভূমিকা পালন করছে। কোভিড-১৯ মহামারী সত্ত্বেও নির্দিষ্ট সময়ে এই জাহাজ তৈরির কাজ শেষ হয়েছে। ভারতীয় উপকূল রক্ষী বাহিনীর মহানির্দেশক শ্রী কে নটরাজন বলেছেন, উপকূল রক্ষী বাহিনী, অসৎ উদ্দেশ্য নিয়ে যেসব মানুষ সমুদ্রে চলাচলকারীদের সমস্যার সৃষ্টি করে তাদের বিরুদ্ধে ব্যবস্থা নেওয়া হবে।
উপকূল অঞ্চলের নিরাপত্তার জন্য এবং দেশের সমুদ্র অঞ্চলের বিভিন্ন স্বার্থ রক্ষায় এই বাহিনী গুরুত্বপূর্ণ ভূমিকা নিয়ে থাকে। সমুদ্রের তীর থেকে দূরবর্তী অঞ্চলে টহল দেওয়ার জন্য ৫টি জাহাজ ছাড়াও দেশের বিভিন্ন জাহাজ তৈরির কারখানায় এই বাহিনীর জন্য আরও ৫২টি জাহাজ তৈরি হচ্ছে। এছাড়াও বেঙ্গালুরুর হ্যালে ১৬টি উন্নত প্রযুক্তির হাল্কা হেলিকপ্টার নির্মাণের কাজ চলছে। উপকূল রক্ষী বাহিনী সমুদ্রে ৯ হাজার ৭৩০ জনের প্রাণ বাঁচিয়েছে। এছাড়াও অসামরিক কর্তৃপক্ষকে বিভিন্ন বিপর্যয়ে উদ্ধারকাজে সাহায্য করে থাকে। বাহিনীর সদস্যরা এরকম কাজে ১২ হাজার ৫০০ জনের প্রাণ বাঁচিয়েছেন। শুধুমাত্র জলসীমার মধ্যেই নয়, এই বাহিনী মিত্র দেশগুলির জল সীমাতেও বিভিন্ন সহযোগিতামূলক কাজ করে। ভারত মহাসাগরে নিষিদ্ধ মাদক আটক সহ অন্যান্য নানা অসামাজিক কাজকর্ম প্রতিহত করে। ভারতীয় উপমহাদেশে নিরাপদ এবং স্বচ্ছ সমুদ্র নিশ্চিত করতে এই বাহিনী দায়বদ্ধ। এ পর্যন্ত মোট ৬ হাজার ৮০০ কোটি টাকার নিষিদ্ধ সামগ্রী বাহিনীর সদস্যরা বিভিন্ন সময়ে বাজেয়াপ্ত করেছেন।
(CG/CB/NS
মহাকাশদপ্তর
কোটি কোটি ভারতবাসীর পক্ষ থেকে বিক্রম সারাভাইয়ের প্রতি শ্রদ্ধা জানাতে চাঁদের মাটিতে বিক্রম ল্যান্ডারের অবতরণ : প্রধানমন্ত্রী শ্রী নরেন্দ্র মোদী
নয়াদিল্লি, ১৩ অগাস্ট, ২০১৯
ভারতের মহাকাশ গবেষণা সংস্হা ইসরো-র প্রতিষ্ঠাতা ডঃ বিক্রম সারাভাইয়ের জন্ম শতবর্ষ উদযাপন অনুষ্ঠানের সূচনা হল আমেদাবাদে। গতকাল  আয়োজিত এই অনুষ্ঠানে উপস্হিত ছিলেন ইসরো-র আধিকারিক, মহাকাশ গবেষণা দপ্তর, আণবিক শক্তি দপ্তর এবং সারাভাই পরিবারের সদস্যরা। প্রধানমন্ত্রী শ্রী নরেন্দ্র মোদী ভিডিও বার্তার মাধ্যমে এই অুষ্ঠানে বক্তব্য রাখেন।
ভিডিও বার্তায় শ্রী নরেন্দ্র মোদী বলেন, কোটি কোটি ভারতবাসীর পক্ষ থেকে প্রকতৃ অর্থে তখনই সারাভাই-এর প্রতি শ্রদ্ধা জানানো হবে, যখন চাঁদের মাটিতে বিক্রম ল্যান্ডার অবতরণ করবে। তিনি বলেন, বিক্রম সারাভাইয়ের আদর্শ, ভারতকে বিজ্ঞান ও প্রযুক্তি ক্ষেত্রে একটি শক্তিশালী রাষ্ট্রে পরিণত করেছে। শ্রী মোদী বলেন, ডঃ হোমিভাবার প্রয়াণের পর, সারা বিশ্বে ভারতীয় বিজ্ঞানের ক্ষেত্রে একটা শূন্যস্হান তৈরি হয়েছিল। সেইসময়, বিক্রম সারাভাই তাঁর দক্ষতা এবং নেতৃত্বের মাধ্যমে বিজ্ঞানকে এক নুতন মাত্রা দিয়েছিলেন।
ডঃ বিক্রম সারাভাইকে বিজ্ঞানের একজন উৎসর্গীকৃত সৈনিক হিসেবে উল্লেখ করে শ্রী মোদী বলেন, তিনি বিজ্ঞান ছাড়াও ভারতীয় সংস্কৃতি এবং সংস্কৃত ভাষার বিকাশেও উৎসাহ দিতেন। ছাত্রছাত্রীদের জন্য সবসময় সময় দিতেন তিনি। শ্রী মোদী বলেন ডঃ বিক্রম সারাভাই আমাদের জন্য উত্তরাধিকার সূত্রে যে সম্পদ রেখে গেছেন, তা মানুষের কাছে পৌঁছে দেওয়াই আমাদের দায়িত্ব। ইসরো মহাকাশের ওপর যে অনলাইন কুইজ প্রতিযোগিতার সূচনা করেছে তাতে ছাত্রছাত্রীদের অংশগ্রহণের জন্য উৎসাহ দেন প্রধানমন্ত্রী।
অনুষ্ঠানে ইসরোর চেয়ারম্যান ডঃ কে শিভান ডঃ বিক্রম সারাভাইকে একজন মহান প্রতিষ্ঠান নির্মাতা হিসেবে বর্ণনা করেন। তিনি বলেন, আধুনিক বিজ্ঞান, পদার্থবিদ্যায় গবেষণা এবং আণবিক শক্তিক্ষেত্রে প্রতিষ্ঠান নির্মাতা হিসেবে আধুনিক ভারত গঠনে বিক্রম সারাভাইয়ের অবদান অবিস্মরণীয়।
উদ্বোধনী অনুষ্ঠানে বিক্রম সারাভাইয়ের জীবনীর ওপর একটি অ্যালবাম, ইসরোর একটি ছোট বই এবং আণবিক শক্তি দপ্তরের একটি স্মারক কয়েন প্রকাশ করা হয়। অনুষ্ঠানে ‘স্পেশ অন উইল’ শীর্ষক একটি প্রদর্শনী বাসের উদ্বোধন করা হয়।
ডঃ বিক্রম সারাভাইয়ের জন্ম শতবর্ষ উপলক্ষ্যে বর্ষব্যাপী প্রদর্শনী, বিদ্যালয়ের ছাত্রছাত্রীদের নিয়ে প্রতিযোগিতা, সাংবাদিকতা পুরস্কার প্রদান এবং বিশিষ্ট ব্যক্তিদের নিয়ে বক্তৃতার মতো অনুষ্ঠানের আয়োজন করা হয়েছে। দেশের ১০০টি শহরে এই ধরণের অনুষ্ঠান আয়োজন করা হবে। গতকাল এই অনুষ্ঠানের সূচনা হয়েছে। ২০২০ সালের ১২ই আগস্ট তিরুবনন্তপুরমে এর সমাপ্তি ঘটবে।
CG/SS/NS
(Visitor Counter : 306
বিজ্ঞানওপ্রযুক্তিমন্ত্রক
শক্তি ক্ষেত্রে কৌশলগত অংশীদারিত্ব নিয়ে ভারত-মার্কিন মন্ত্রী পর্যায়ের বৈঠক
নয়াদিল্লি, ১৮ জুলাই, ২০২০
সুপার ক্রিটিকাল CO2 পাওয়ার সাইকেল এবং আধুনিক কয়লা প্রযুক্তি সহ কার্বন নিয়ন্ত্রণ, কার্বনের সদ্ব্যবহার এবং কার্বন সঞ্চয়ের পদ্ধতির ওপর ভিত্তি করে বিকল্প শক্তি উৎপাদনের বিভিন্ন দিক নিয়ে গবেষণার লক্ষ্যে ভারত ও মার্কিন যুক্তরাষ্ট্র সহযোগিতা গড়ে তোলার কথা ঘোষণা করেছে।
শক্তি ক্ষেত্রে কৌশলগত সহযোগিতার লক্ষ্যে গতকাল ভারত-মার্কিন মন্ত্রী পর্যায়ের ভার্চ্যুয়াল বৈঠকে বিকল্প শক্তি উৎপাদনের ক্ষেত্রে গবেষণামূলক অংশীদারিত্বের বিষয়ে পারস্পরিক সহযোগিতার কথা ঘোষণা করা হয়। এই বৈঠকে মার্কিন যুক্তরাষ্ট্রের শক্তি বিষয়ক সচিব ড্যান ব্রুইলেট এবং কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান যৌথভাবে পৌরহিত্য করেন।
এই বৈঠকে যে সমস্ত বিষয় নিয়ে আলোচনা হয়েছে, তার মধ্যে রয়েছে - সুপার ক্রিটিকাল CO2 পাওয়ার সাইকেল এবং আধুনিক কয়লা প্রযুক্তি সহ কার্বন নিয়ন্ত্রণ, কার্বনের সদ্ব্যবহার এবং কার্বন সঞ্চয়ের পদ্ধতির ওপর ভিত্তি করে বিকল্প শক্তি উৎপাদনের বিভিন্ন দিক নিয়ে গবেষণা। ৩০টি ভারতীয় ও মার্কিন সংস্থাকে নিয়ে গঠিত কনসোর্টিয়ামের মাধ্যমে স্মার্ট গ্রিড ও এনার্জি স্টোরেজ কর্মসূচি রূপায়িত হচ্ছে। স্মার্ট গ্রিড সম্পর্কে স্বচ্ছ ধারণা গড়ে তুলতে নীতি-নির্ধারণ, শক্তি সম্পদ বিতরণ এবং শক্তি ক্ষেত্রের সঙ্গে যুক্ত সংস্থাগুলির ভূমিকার বিষয় নিয়েও বৈঠকে আলোচনা হয়েছে।
এই উপলক্ষে কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেন, ভারত ও মার্কিন যুক্তরাষ্ট্রের মধ্যে ঘনিষ্ঠ সহযোগিতা ত্বরান্বিত দূষণ মুক্ত শক্তি ক্ষেত্রে সহযোগিতার মাধ্যমে গড়ে উঠেছে। বর্তমানে ৩০টি ভারতীয় ও মার্কিন সংস্থার কনসোর্টিয়ামের মাধ্যমে যে স্মার্ট গ্রিড ও এনার্জি স্টোরেজ কর্মসূচিটি রূপায়িত হচ্ছে, তার জন্য উভয় দেশের পক্ষ থেকে ৭.৫ মিলিয়ন মার্কিন ডলার করে লগ্নি করা হচ্ছে। এই কর্মসূচি স্মার্ট গ্রিড সম্পর্কিত ধারণার বাস্তবায়নে গুরুত্বপূর্ণ ভূমিকা নেবে বলেও অধ্যাপক শর্মা অভিমত প্রকাশ করেন।
(CG/BD/SB
খাদ্যপ্রক্রিয়াকরণশিল্পমন্ত্রক
অপারেশন গ্রীণ স্কিম
নতুন দিল্লি, ১০ আগস্ট, ২০২১
টমাটো, পেঁয়াজ ও আলুর মূল্য শৃঙ্খল ব্যবস্থার সুসংবদ্ধ বিকাশে খাদ্য প্রক্রিয়াকরণ শিল্প মন্ত্রক ২০১৮-র নভেম্বর মাসে অপারেশন গ্রীণ স্কিম চালু করে। এই কর্মসূচি শুরু করার উদ্দেশ্য ছিল টমাটো, পেঁয়াজ ও আলু চাষিদের ন্যায্য মূল্য বাস্তবায়িত করা, ফসল ঘরে তোলা পরবর্তী সময়ে অপচয় হ্রাস করা, উৎপাদক ও গ্রাহক স্বার্থে মূল্য স্থিতিশীলতা এবং খাদ্য প্রক্রিয়াকরণ ক্ষমতা তথা মূল্য সংযুক্তিকরণ ব্যবস্থার প্রসার ঘটানো।
এই কর্মসূচির মাধ্যমে স্বল্প মেয়াদি ভিত্তিতে পরিবহণ এবং মজুত রাখার ক্ষেত্রে ৫০ শতাংশ হারে ভর্তুকি দেওয়া হয়। অন্যদিকে দীর্ঘ মেয়াদি ভিত্তিতে সুনির্দিষ্ট উৎপাদক ক্লাস্টারগুলিকে ৩৫ শতাংশ থেকে ৭০ শতাংশ পর্যন্ত এককালীন অনুদান সহায়তা দেওয়া হয়। প্রকল্প খাতে মোট খরচের ওপর এই অনুদান সহায়তা দেওয়া হয়ে থাকে। তবে, উৎপাদন ক্লাস্টারগুলির প্রকল্প খাতে মোট খরচের পরিমাণ সর্বোচ্চ ৫০ কোটি টাকা পর্যন্ত স্থির হয়েছে।
কর্মসূচির মাধ্যমে রাজ্য ভিত্তিক তহবিল বরাদ্দ করা হয় না। চাহিদা নির্ভর কর্মসূচি হওয়ার জন্য অনুমোদিত প্রকল্প খাতেই কেবল অর্থ সহায়তা দেওয়া হয়ে থাকে। যোগ্য উৎপাদন ক্লাস্টারগুলিতে নতুন প্রকল্প স্থাপনের ক্ষেত্রে প্রাপ্ত আবেদনের ভিত্তিতে কর্মসূচির নীতি-নির্দেশিকা অনুযায়ী অর্থ সাহায্য দেওয়া হয়।
অপারেশন গ্রীণ স্কিম শুরু করার উদ্দেশ্যই হল কৃষক উৎপাদক সংগঠনগুলির প্রসার ঘটানো, কৃষি পণ্যের পরিবহণ, প্রক্রিয়াকরণের সুযোগ-সুবিধা এবং চিহ্নত উৎপাদন ক্লাস্টারগুলিতে মূল্য সংযুক্তিকরণ। এখনও পর্যন্ত গুজরাট, মহারাষ্ট্র এবং অন্ধ্রপ্রদেশে একটি করে টমাটো, পেঁয়াজ ও আলু উৎপাদন ক্লাস্টারকে মোট ৬টি প্রকল্প খাতে ১৩৬ কোটি ৮২ লক্ষ টাকা অনুদান দেওয়া হয়েছে। এই ৬টি প্রকল্প খাতে মোট খরচের পরিমাণ ৩৬৩ কোটি ৩০ লক্ষ টাকা।
২০২১-২২ বাজেট ঘোষণা অনুযায়ী ২২টি পচনশীল কৃষি পণ্য সহ চিংড়ি মাছের ক্ষেত্রেও অপারেশন গ্রীণ স্কিম সম্প্রসারিত হয়েছে।
লোকসভায় আজ এক লিখিত জবাবে এই তথ্য দেন খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/BD/AS/
(Visitor Counter : 169
প্রধানমন্ত্রীরদপ্তর
আদিত্য বিড়লা গ্রুপের সুবর্ণ জয়ন্তী অনুষ্ঠানে প্রধানমন্ত্রীর মন্তব্য
নয়াদিল্লি, ০৩ নভেম্বর, ২০১৯
শ্রী কুমার মঙ্গলম বিড়লা জি, আদিত্য বিড়লা গ্রুপের চেয়ারম্যান,
থাইল্যান্ডের সম্মানিত প্রতিনিধিবৃন্দ,
বিড়লা পরিবারের সদস্য এবং ব্যবস্থাপনা,
থাইল্যান্ড এবং ভারতের বাণিজ্যিক প্রতিনিধিবৃন্দ,
বন্ধুগণ, নমস্কার,
সাভাদি খুপ।
আমরা আজ থাইল্যান্ডের স্বর্ণ ভূমিতে আদিত্য বিড়লা গোষ্ঠীর সুবর্ণ জয়ন্তী উদযাপনের জন্য সমবেত হয়েছি। আমি আদিত্য বিড়লা গোষ্ঠীর সদস্যদের অভিনন্দন জানাই। আমরা এইমাত্র শ্রীকুমার মঙ্গলম বিড়লার বক্তব্য শুনলাম।
বন্ধুগণ,
আমরা এখানে থাইল্যান্ডে থাকলেও ভারতের সঙ্গে দৃঢ় সাংস্কৃতিক বন্ধন রয়েছে। এই দেশে ভারতীয় শিল্প ক্ষেত্র স্থাপনের ৫০ বছর পূর্তি হ’ল। এছাড়াও, বহু শতাব্দী ধরে সাধু-সন্ন্যাসী ও বণিকরা দুই দেশ সফর করেছেন।
বন্ধুগণ,
ভারতে বর্তমানে যেসব সদর্থক পরিবর্তন এসেছে, আমি তার কিছু চিত্র আপনাদের সামনে তুলে ধরতে চাই। বাণিজ্য সরলীকরণ র্যা ঙ্কিং বর্তমানে জীবনযাত্রাকে সহজ করে তুলেছে। আমাদের বনাঞ্চলের সংখ্যা বাড়ছে। উৎপাদন ক্ষমতাও বৃদ্ধি পাচ্ছে। কর হার কমছে। জনগণ উন্নতমানের স্বাস্থ্য পরিষেবা পাচ্ছেন। মধ্যসত্ত্বাভোগীরা এখন ইতিহাস।
বন্ধুগণ,
ভারত বিগত ৫ বছরে বিভিন্ন ক্ষেত্রে সাফল্য অর্জন করেছে। জনগণের অংশীদারিত্বেই এই পরিবর্তন সম্ভব হয়েছে। জন ধন যোজনার মতো সুবিধাগুলি সাধারণ মানুষের কাছে পৌঁছে যাচ্ছে।
বন্ধুগণ,
ভারতে পরিষেবার ক্ষেত্রে এতদিন দরিদ্র জনগণ বঞ্চিত ছিলেন। তাঁদের জন্য বাস্তবে অর্থ ব্যয় করা হ’ত না। কিন্তু, বর্তমানে পরিস্থিতি বদলেছে। আপনারা এখন প্রতি বাড়িতেই এলইডি আলো দেখতে পাবেন। শক্তি সঞ্চয়ের পাশাপাশি, অর্থ সাশ্রয়ও হচ্ছে।
বন্ধুগণ,
কর ব্যবস্থার উন্নতিতে সরকার প্রতিশ্রুতিবদ্ধ। মধ্যবিত্তদের উপর থেকে করের বোঝা কম করা হয়েছে। ভারত বর্তমানে বিশ্বের অন্যতম আকর্ষণীয় বিনিয়োগ স্থল হয়ে উঠছে।
বন্ধুগণ,
ভারত গত ৫ বছরে ২৮৬ বিলিয়ন মার্কিন ডলার এফডিআই পেয়েছে, যা গত ২০ বছরের প্রায় অর্ধেক। এ থেকেই প্রমাণিত যে, বিনিয়োগকারীরা কিভাবে ভারতে আকর্ষিত হচ্ছেন। বাণিজ্য সরলীকরণ র্যা ঙ্কিং – এ ৫ বছরে ভারত ৭৯ ধাপ এগিয়ে এসেছে। বিশ্ব অর্থনৈতিক মঞ্চে পর্যটন মানচিত্রেও ভারতের স্থান এগিয়ে এসেছে। যাতায়াতের সুবন্দোবস্ত, উন্নত আইন-শৃঙ্খলা পরিস্থিতির জন্য এটি সম্ভব হয়েছে।
বন্ধুগণ,
ভারত বর্তমানে ৫ ট্রিলিয়ন ডলার অর্থনীতির স্বপ্ন পূরণের লক্ষ্যে এগিয়ে চলেছে। আমি আজ গর্বিত যে, ভারতে ক্রমশ দক্ষতার মানোন্নয়ন ঘটছে। ডিজিটাল গ্রাহকদের জন্য ভারত বিশ্বের বৃহত্তম বাজার।
বন্ধুগণ,
ভারতের উন্নতি ঘটলে বিশ্বের উন্নতি হবে। আমরা আয়ুষ্মান ভারত প্রকল্পের মধ্য দিয়ে দেশের দরিদ্র জনগণকে চিকিৎসা পরিষেবা দিচ্ছি। ২০২৫ সালের মধ্যে যক্ষ্মা মুক্ত ভারত গঠনের লক্ষ্য নেওয়া হয়েছে। এটি যক্ষ্মার বিরুদ্ধে বিশ্বের লড়াইকে মজবুত করবে।
বন্ধুগণ,
থাইল্যান্ডের পশ্চিম উপকূলের বন্দর এবং ভারতের পূর্ব উপকূলের বন্দরের মধ্যে সরাসরি সংযোগ স্থাপন হওয়ায় আমাদের অর্থনৈতিক অংশীদারিত্ব বেড়েছে। আমাদের সব সুবিধা গ্রহণ করে এগিয়ে যেতে হবে।
বন্ধুগণ,
আমাদের বাণিজ্যিক অংশীদারিত্ব আরও উন্নত হবে বলেই আমি আশাবাদী। আমার বক্তব্য শেষে আমি বলতে চাই যে, সহজ বিনিয়োগ ও বাণিজ্যের জন্য ভারতে আসুন। কিছু অন্যতম সেরা পর্যটন স্থল দেখার জন্য ভারতে আসুন। ভারতের জনগণ আপনাদের উষ্ণ অভ্যর্থনা জানাতে দু’হাত বাড়িয়ে অপেক্ষা করছেন।
ধন্যবাদ।
খুপ খুন খাপ!!!
আপনাদের অসংখ্য ধন্যবাদ।
প্রধানমন্ত্রীর মূল ভাষণটি হিন্দিতে ছিল
(PG/PM/SB
স্বরাষ্ট্র মন্ত্রক
বঙ্গোপসাগরে সৃষ্ট আসন্ন ঘূর্ণিঝড়ের ফলে উদ্ভুত পরিস্থিতির মোকাবিলার প্রস্তুতি নিয়ে ক্যাবিনেট সচিবের পৌরহিত্যে এনসিএমসি-র বৈঠক
নতুন দিল্লি, ১৬ই মে, ২০২০
বঙ্গোপসাগরে সৃষ্ট আসন্ন নিম্নচাপের ফলে উদ্ভুত পরিস্থিতির মোকাবিলার প্রস্তুতি নিয়ে পর্যালোচনা করতে আজ ক্যাবিনেট সচিব শ্রী রাজীব গৌবার নেতৃত্বে জাতীয় বিপর্যয় ব্যবস্থাপনা কমিটি  বৈঠক অনুষ্ঠিত হয়।
ভারতীয় আবহাওয়া দপ্তর জানিয়েছে, বঙ্গোপসাগরে সৃষ্ট নিম্নচাপটি শক্তি সঞ্চয় করে ঘূর্ণিঝড়ে পরিণত হতে পারে। এই ঘূর্ণিঝড়ের ২০শে মে-র মধ্যে ওডিশা এবং পশ্চিমবঙ্গ উপকূল আছড়ে পড়ার সম্ভাবনা রয়েছে। এর ফলে তীব্র ঝড়ো হাওয়ার সঙ্গে ভারী থেকে অতিভারী বৃষ্টিপাতের সম্ভাবনা আছে। সমুদ্র এসময় উত্তাল থাকবে।
বৈঠকে সংশ্লিষ্ট রাজ্য সরকারগুলির আধিকারিকরা ঘূর্ণিঝড়ের ফলে উদ্ভুত পরিস্থিতির মোকাবিলায় তাঁদের প্রস্তুতির কথা জানান। রাজ্য সরকারগুলি মৎসজীবীদের সমুদ্রে যেতে নিষেধ করেছে। ঘূর্ণিঝড় আশ্রয় কেন্দ্রগুলিকে তৈরি রাখা হয়েছে। যে সব অঞ্চলের মানুষদের নিরাপদ স্থানে সরিয়ে নিয়ে যাওয়া হবে, সেই সব এলাকাগুলি চিহ্নিত করা হয়েছে।
জাতীয় বিপর্যয় মোকাবিলা বাহিনী, সেনাবাহিনী এবং উপকূলরক্ষী বাহিনীকে সতর্ক অবস্থায় থাকতে বলা হয়েছে এবং সংশ্লিষ্ট রাজ্য সরকারগুলির সঙ্গে সমন্বয় বজায় রেখে চলার পরামর্শ দেওয়া হয়েছে। কেন্দ্রীয় স্বরাষ্ট্র মন্ত্রকও রাজ্য সরকারগুলি এবং বিভিন্ন কেন্দ্রীয় সংস্থার সঙ্গে যোগাযোগ রেখে চলেছে।
ক্যাবিনেট সচিব, ত্রাণ ও উদ্ধার কাজের প্রস্তুতির বিষয়ে আলোচনা করেন। পরিস্থিতির মোকাবিলায় দ্রুত ব্যবস্থা গ্রহণের ওপরও তিনি জোর দেন।
কেন্দ্রীয় স্বরাষ্ট্র মন্ত্রক, প্রতিরক্ষা মন্ত্রক, আবহাওয়া দপ্তর, জাতীয় বিপর্যয় মোকাবিলা ব্যবস্থাপনা কর্তৃপক্ষ এবং জাতীয় বিপর্যয় মোকাবিলা বাহিনীর পদস্থ আধিকারিকরা বৈঠকে উপস্থিত ছিলেন। ভিডিও কনফারেন্সের মাধ্যমে অনুষ্ঠিত এই বৈঠকে রাজ্যগুলির মুখ্যসচিব ও রাজ্যের পদস্থ আধিকারিকরা যোগ দেন।
(CG/CB/SFS
অর্থমন্ত্রক
কেন্দ্রীয় সরকারি কর্মচারীদের জন্য কেন্দ্রীয় মন্ত্রিসভা আরও এক কিস্তি মহার্ঘ্য ভাতা দেওয়ার প্রস্তাব অনুমোদন করেছে, যা পয়লা জুলাই থেকে কার্যকর হবে
মূল বেতন/অবসর ভাতার বর্তমান ২৮ শতাংশের অতিরিক্ত ৩ শতাংশ বৃদ্ধি করা হ’ল
৪৭ লক্ষ ১৪ হাজার কেন্দ্রীয় সরকারি কর্মচারী এবং ৬৮ লক্ষ ৬২ হাজার পেনশনভোগী এর ফলে উপকৃত হবেন
অতিরিক্ত মহার্ঘ্য ভাতার জন্য সরকারের বছরে আরও ৯ হাজার ৪৮৮ কোটি ৭০ লক্ষ টাকা বেশি ব্যয় হবে
নয়াদিল্লি, ২১ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে কেন্দ্রীয় সরকারি কর্মচারী ও পেনশনভোগীদের আরও এক কিস্তি মহার্ঘ্য ভাতা দেওয়ার প্রস্তাব অনুমোদন করা হয়েছে। এটি পয়লা জুলাই থেকে কার্যকর হবে। মূল্য বৃদ্ধির সঙ্গে সাযুজ্য রেখে মূল বেতন/অবসর ভাতার বর্তমান ২৮ শতাংশের অতিরিক্ত ৩ শতাংশ বৃদ্ধি করা হ’ল।
সপ্তম কেন্দ্রীয় বেতন কমিশনের সুপারিশক্রমে নির্দিষ্ট সূত্র অনুযায়ী এই বৃদ্ধি নির্ধারিত হয়। এর ফলে, প্রতি বছর সরকারি কোষাগার থেকে অতিরিক্ত ৯ হাজার ৪৮৮ কোটি ৭০ লক্ষ টাকা ব্যয় হবে। ৪৭ লক্ষ ১৪ হাজার কেন্দ্রীয় সরকারি কর্মচারী এবং ৬৮ লক্ষ ৬২ হাজার পেনশনভোগী এর ফলে উপকৃত হবেন।
CG/CB/SB
(Visitor Counter : 135
প্রতিরক্ষামন্ত্রক
ভারত এ পি জে আব্দুল কালাম দ্বীপ থেকে মাঝারি পাল্লার ব্যালিস্টিক মিসাইল অগ্নি-৩-এর সফল পরীক্ষামূলক উৎক্ষেপণ করেছে
নয়াদিল্লি, ২৩ নভেম্বর ২০২২
ভারত আজ ওড়িশার এ পি জে আব্দুল কালাম দ্বীপ থেকে মাঝারি পাল্লার ব্যালিস্টিক মিসাইল অগ্নি-৩-এর সফল পরীক্ষামূলক উৎক্ষেপণ করেছে। স্ট্র্যাটেজিক ফোর্সেস কম্যান্ডের আওতায় নিয়মমাফিক উৎক্ষেপণের অঙ্গ হিসেবে এই সফল পরীক্ষা হল। ক্ষেপণাস্ত্রটি পূর্ব নির্ধারিত পাল্লা অতিক্রম করে এবং নির্ধারিত সবক’টি মানই পূরণ করে।
PG/AP/DM
(Visitor Counter : 87
বৈদ্যুতিন ও তথ্যপ্রযুক্তি মন্ত্রক
জিএসটি ই-চালান ব্যবস্থার তিন মাস পূর্তি; এই ব্যবস্থায় ৩৭ হাজারের বেশি করদাতার ১,৬৮০ লক্ষের অধিক ইনভয়েস রেফারেন্স নম্বর তৈরি হয়েছে
নভেম্বরে ই-চালানের সংখ্যা ৫৮৯ লক্ষ থেকে বেড়ে ডিসেম্বরে হয়েছে ৬০৩ লক্ষ
নয়াদিল্লি, ২ জানুয়ারি, ২০২১
জিএসটি ব্যবস্থার এক অভিনব পন্থা হল জিএসটি ই-চালান ব্যবস্থা। এই ব্যবস্থা চালু হওয়ার ফলে জিএসটি-তে আমূল পরিবর্তন এসেছে। করদাতাদের সুবিধার্থে অত্যন্ত সহজ ও সরল পদ্ধতিতে বকেয়া মেটানোর এই ব্যবস্থার তিন মাস পূর্ণ হয়েছে। এই তিন মাসে ই-চালান ব্যবস্থার মাধ্যমে ৩৭ হাজারের বেশি করদাতার ১,৬৮০ লক্ষের বেশি ইনভয়েস রেফারেন্স নম্বর বা আইআরএন তৈরি হয়েছে। উল্লেখ করা যেতে পারে, ই-চালান ব্যবস্থার উদ্ভাবন করেছে এনআইসি।
এই ব্যবস্থায় গত অক্টোবরে ৪৯৫ লক্ষ ই-চালান তৈরি হয়েছিল। নভেম্বরে ই-চালানের সংখ্যা বেড়ে দাঁড়ায় ৫৯৮ লক্ষ এবং সদ্য সমাপ্ত ডিসেম্বরে সংখ্যা বেড়ে হয়েছে ৬০৩ লক্ষ।
ই-চালান ব্যবস্থায় কর মেটানোর পদ্ধতি সহজ ও সরল হওয়ায় করদাতারা সমস্যা ছাড়াই বকেয়া মেটাতে পারছেন। অবশ্য, কিছু কিছু ক্ষেত্রে অতি স্বল্প বাধা-বিপত্তি দেখা দিয়েছে যে কারণে গ্রাহকদের ই-চালান নম্বর জমা পড়ার ক্ষেত্রে একাধিকবার চেষ্টা করতে হয়েছে। এই সমস্যা দূর করার জন্য এনআইসি-র পক্ষ থেকে হেল্পডেস্ক চালু করা হয়। সাধারণ করদাতারা মেল এবং টেলিফোন মারফৎ সমস্যার সুরাহা পেয়েছেন। এমনকি, এই হেল্পডেস্ক নম্বরে যোগাযোগ করে চালান জমা দেওয়ার ক্ষেত্রেও প্রয়োজনীয় পরামর্শ অথবা সংশোধন বা পরিমার্জনের সুবিধা নিয়েছেন করদাতারা। করদাতাদের সুবিধার্থে সরকার ২০২১-এর ১ জানুয়ারি থেকে বার্ষিক ১০০ কোটি টাকার কম লেনদেনের ক্ষেত্রেও ইনভয়েস রেফারেন্স নম্বর পাওয়ার সুযোগ দিচ্ছে। এছাড়াও এনআইসি পোর্টালের মাধ্যমে বড় অঙ্কের করদাতারা, যাঁদের বার্ষিক লেনদেনের পরিমাণ ৫০০ কোটি টাকার বেশি, তাঁরাও এই ব্যবস্থার সুবিধা নিতে পারছেন।
ছোট করদাতাদের প্রয়োজনীয়তার বিষয়টি বিবেচনায় রেখে এনআইসি ই-চালান ব্যবস্থা শুরু করার পাশাপাশি, ইনভয়েস রেফারেন্স নম্বর পাওয়ার ক্ষেত্রে অফলাইনেও একটি এক্সেল-ভিত্তিক পদ্ধতি চালু করেছে। এই ব্যবস্থায় ছোট করদাতারা অনলাইনের সুবিধা না নিয়েও বকেয়া কর মেটাতে পারবেন এবং নিজের সুবিধামতো তা জমা দিতে পারবেন। তবে, করদাতাদের বকেয়া কর সংক্রান্ত রিটার্ন দাখিল আপলোড করার ক্ষেত্রে অনলাইনে এই কর জমা দেওয়ার সময় একটি কিউআর কোড পাবেন। এই কিউআর কোডটি স্ক্যান করে রিটার্ন দাখিল করা যাবে এবং ই-চালান নম্বর স্বয়ংক্রিয়ভাবে তৈরি হবে।
পেট্রোলিয়ামওপ্রাকৃতিকগ্যাসমন্ত্রক
বিদেশি বিনিয়োগকারীদের জন্য ভারত একটি আকর্ষণীয় গন্তব্য-স্থল : নির্মলা সীতারমন
নয়াদিল্লি, ১৪ অক্টোবর, ২০১৯
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান পেট্রোপণ্যকে জিএসটি-র আওতায় আনতে এ বিষয়ে জিএসটি পর্ষদের সঙ্গে আলোচনা করতে অর্থমন্ত্রীকে আবেদন জানান। একই সঙ্গে, জিএসটি-র আওতায় প্রাকৃতিক গ্যাস এবং এটিএফ-কেও আনা হয়, সে ব্যাপারেও আবেদন রেখেছেন কেন্দ্রীয় অর্থমন্ত্রীর কাছে। শ্রী প্রধানের বক্তব্য অনুযায়ী, পেট্রোলিয়াম ক্ষেত্রের জটিলতা এবং এক্ষেত্রে রাজ্য সরকারগুলির রাজস্ব নির্ভরতাকে মাথায় রেখে পেট্রোপণ্যকে এতদিন জিএসটি-র আওতা থেকে মুক্ত রাখা হয়েছিল, যদিও এই ব্যবস্থার আওতায় এ ধরনের পণ্যকে অন্তর্ভুক্ত করার দাবি ক্রমশই বাড়ছিল। তিনি এও বলেন, ভারতের ক্রমবর্ধমান শক্তির চাহিদা কখনই একক শক্তি মেটাতে পারবে না। বাণিজ্যিকভাবে টিকে থাকার মতো সবধরনের শক্তির সংমিশ্রণই এক্ষেত্রে একমাত্র উপায়।
বিদেশি বিনিয়োগকারীদের জন্য ভারত একটি আকর্ষণীয় গন্তব্য-স্থল বলে উল্লেখ করেছেন কেন্দ্রীয় অর্থমন্ত্রী শ্রীমতী নির্মলা সীতারমন। কর্পোরেট করের হার কমিয়ে আনার সাম্প্রতিক ঘোষণার কথা উল্লেখ করে অর্থমন্ত্রী বলেন, ভারতে বিনিয়োগের পরিবেশ এখন যথেষ্ট সহায়ক। বর্তমানে গুরুত্ব দেওয়া হচ্ছে কেবল এক্ষেত্রে সম্মতি দানের ওপর। নতুন দিল্লির সেরাউইক আয়োজিত তৃতীয় ‘ইন্ডিয়া এনার্জি ফোরাম’ – এর উদ্বোধন করে অর্থমন্ত্রী বলেন, কোম্পানি আইন এবং আইবিসি কোড – এর সংশোধনের কথা উল্লেখ করেন। তিনি বলেন, শক্তি ক্ষেত্রের ওপরেই কেন্দ্রীয় সরকার সবচেয়ে বেশি গুরুত্ব দিচ্ছে। সরকার সিওপি – ২১ লক্ষ্যমাত্রা অর্জনের যে অঙ্গীকার করেছে, সেকথা স্মরণ করে শ্রীমতী সীতারমন বলেন, পুনর্নবীকরণযোগ্য শক্তির উৎসতেই ইদানিং উৎসাহ দেওয়া হচ্ছে বেশি করে। তিনি এও বলেন, শক্তির উৎসকে আরও প্রসারিত করতে ভারত উৎসুক। রান্নার গ্যাস ও বিদ্যুৎ দেশের সকল মানুষের কাছে পৌঁছে দেওয়ার যে উদ্যোগ কেন্দ্রীয় সরকার নিয়েছে, তার প্রশংসা করে অর্থমন্ত্রী বলেন, সমাজের বৃহত্তর জনসংখ্যাকে উপকৃত করতে সরকার এই উদ্যোগ নিয়েছে।
২
শ্রী প্রধান বলেন, তেল ও গ্যাস বাস্তু ব্যবস্থাকে ফের চাঙ্গা করতে হাইড্রো কার্বন নীতি-কাঠামোর পুনর্বিন্যাসের প্রয়োজন এবং এভাবে একটি সহায়ক বাণিজ্যিক পরিবেশ গড়ে তুলতে পারলে শক্তি ক্ষেত্রেও ইতিবাচক পরিবর্তন আসবে। সৌদি অ্যারামকো, অ্যাডনক, বিপি, শেল প্রভৃতি তেল সংস্থার মতো বিশ্বের তাবর সংস্থার ভারতে প্রবেশ কেবল বিনিয়োগকারীদের আত্মবিশ্বাসই বাড়াবে না, ভারতের বিকাশের ধারাটিকেও অব্যাহত রাখবে।
ভারতকে ‘লো কার্বন’ অর্থনীতিতে নিয়ে আসার ক্ষেত্রে এই সরকারের প্রতিশ্রুতিগুলি স্মরণ করে শ্রী প্রধান বলেন, এই দেশের মাথাপিছু কার্বন নিঃসরণ বিশ্বের গড়ের চেয়ে অনেকটাই কম। শক্তি ক্ষেত্রে সুস্থিতি আনতে জৈব জ্বালানির ওপর ভারত যে যথেষ্ট গুরুত্ব দিচ্ছে, তাও তিনি কথা প্রসঙ্গে জানান। বিভিন্ন ধরনের কৃষি অবশিষ্টাংস এবং একই সঙ্গে পৌর কঠিন বর্জ্য থেকে জৈব জ্বালানি উৎপাদনের সুসংহত ব্যবস্থাকে জাতীয় জৈব জ্বালানি নীতির আওতায় নিয়ে আসার চেষ্টাও চলছে বলে মন্ত্রী অনুষ্ঠানে জানান।
CG/SSS/SB
(Visitor Counter : 56
স্বাস্থ্যওপরিবারকল্যাণমন্ত্রক
এইম্স-এর ধাঁচে প্রতিষ্ঠান স্থাপন
নয়াদিল্লি, ২৯ নভেম্বর, ২০১৯
প্রধানমন্ত্রী স্বাস্থ্য সুরক্ষা যোজনার আওতায় সারা দেশে এইম্স-এর ধাঁচে ২২টি প্রতিষ্ঠান গড়ে তোলার বিষয়টি অনুমোদন দেওয়া হয়েছে। এ ধরনের প্রতিষ্ঠানগুলির মধ্যে ৬টি প্রতিষ্ঠান ইতিমধ্যেই চালু হয়েছে।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়ে বলেন, পশ্চিমবঙ্গের কল্যাণীতে এইম্স-এর ধাঁচে প্রতিষ্ঠান গড়ে তোলার প্রস্তাব ২০১৫-র ৭ই অক্টোবর কেন্দ্রীয় মন্ত্রিসভার বৈঠকে অনুমোদিত হয়। প্রতিষ্ঠানটি গড়ে তোলার জন্য ১,৭৫৪ কোটি টাকা বরাদ্দের কথা বলা হয়। আগামী বছরের অক্টোবর মাসের মধ্যেই এই প্রতিষ্ঠানটি স্থাপনের কাজ শেষ হয়ে যাবে বলে সময়সীমা স্থির হয়েছে। ইতিমধ্যেই প্রথম পর্যায়ে বহির্বিভাগ ব্লক তথা আবাসিক কমপ্লেক্সের ৬৪ শতাংশের কাজ শেষ হয়েছে। দ্বিতীয় পর্যায়ে হাসপাতাল ভবন ও শিক্ষা ভবন নির্মাণের ৪৩ শতাংশ কাজ এগিয়েছে। প্রতিষ্ঠানটি স্থাপনের জন্য এখনও পর্যন্ত ৫৪৭ কোটি ৬৪ লক্ষ টাকা দেওয়া হয়েছে বলেও মন্ত্রী জানান।
CG/BD/DM
(Visitor Counter : 44
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির সঙ্গে ‘হর ঘর দস্তক’ অভিযানের পর্যালোচনা বৈঠক করেছে কেন্দ্রীয় স্বাস্থ্য মন্ত্রক
নয়াদিল্লি, ০২ ডিসেম্বর, ২০২১
দেশ জুড়ে কোভিড-১৯ টিকাকরণ অভিযানকে আরও ত্বরান্বিত করতে ‘হর ঘর দস্তক’ কর্মসূচির সূচনা হয়েছে। ৩০ নভেম্বর পর্যন্ত প্রাপ্ত হিসাবে কোভিড প্রতিরোধী টিকার প্রথম ডোজ দেওয়ার হার ৫.৯ শতাংশ এবং দ্বিতীয় ডোজ দেওয়ার হার ১১.৭ শতাংশ বৃদ্ধি পেয়েছে। কেন্দ্রীয় স্বাস্থ্য সচিব সব রাজ্য/কেন্দ্রশাসিত অঞ্চলকে টিকাকরণের হার বৃদ্ধি পাওয়ায় ধন্যবাদ জানিয়েছেন। তেসরা নভেম্বর থেকে ‘হর ঘর দস্তক’ অভিযানের সূচনা হয়েছে। স্বাস্থ্য সচিব বলেছেন, দেশে এখনও প্রায় ১২ কোটি মানুষের টিকার দ্বিতীয় ডোজ নেওয়া বাকি আছে।
দেশে এ পর্যন্ত ১২৫ কোটি টিকার ডোজ দেওয়া হয়েছে, যার মধ্যে ৭৯ কোটি ১৩ লক্ষ বা ৮৪.৩ শতাংশ প্রথম ডোজ এবং ৪৫ কোটি ৮২ লক্ষ বা ৪৯ শতাংশ মানুষকে দ্বিতীয় ডোজ দেওয়া হয়েছে। বিহার, ঝাড়খন্ড, মহারাষ্ট্র, পাঞ্জাব, তামিলনাডু, উত্তর প্রদেশ ও পশ্চিমবঙ্গে – এই ৭টি রাজ্যে যেসব জেলায় বিপুল সংখ্যক মানুষ এখনও টিকার ডোজ নেননি, তাঁদের জাইকোভ ডি টিকা দেওয়া হবে। স্বাস্থ্য সচিব টিকা নিয়ে উৎসাহ দেওয়ার জন্য স্থানীয় স্তরে প্রভাবশালী ব্যক্তিদের টিকাকরণ অভিযানের প্রচারে যুক্ত করার জন্য রাজ্যগুলিকে পরামর্শ দিয়েছেন।
CG/CB/SB
(Visitor Counter : 364
প্রতিরক্ষামন্ত্রক
ভারতের সেনাপ্রধান ইজরায়েল সফরে যাচ্ছেন
নতুন দিল্লি, ১৪ নভেম্বর, ২০২১
ভারতের সেনাপ্রধান জেনারেল এম এম নারাভানে আগামী ১৫ থেকে ১৯ নভেম্বর, ২০২১ পর্যন্ত ইজরায়েল সফর করবেন। এটি প্রথম তাঁর ইজরায়েল সফর।
তাঁর সফরকালে সেনাপ্রধান ইজরায়েলের ঊর্ধ্বতন সামরিক এবং অসামরিক নেতৃত্বের সঙ্গে দেখা করবেন। ভারত ও ইজরায়েলের মধ্যে প্রতিরক্ষা সম্পর্ক কিভাবে আরও বাড়ানো যায় সে সম্পর্কে আলোচনা করবেন।
সেনাপ্রধান ইজরায়েলের নিরাপত্তা সংস্থার উর্ধ্বতন কর্মকর্তাদের সঙ্গে একাধিক বৈঠক করার পাশাপাশি প্রতিরক্ষা সংক্রান্ত বিভিন্ন বিষয়ে মতবিনিময়ের মাধ্যমে ভারত ও ইজরায়েলের মধ্যে দ্বিপাক্ষিক প্রতিরক্ষা সহযোগিতা বৃদ্ধির লক্ষ্যে প্রচেষ্টা গ্রহণ করবেন। তিনি সার্ভিস চিফ'দের সাথে মতবিনিময় করবেন। এছাড়াও ইজরায়েলি প্রতিরক্ষা বাহিনী -এর গ্রাউন্ড ফোর্সেস এলিমেন্টের সদরদপ্তর পরিদর্শন করবেন।
CG/ SB
(Visitor Counter : 94
রেলমন্ত্রক
ভারতীয় রেল ডিজিটাল অনলাইন মানব সম্পদ ব্যবস্থাপনা প্রণালীর সূচনা করেছে
নয়াদিল্লী, ২৬ নভেম্বর, ২০২০
ভারতীয় রেল ডিজিটাল অনলাইন মানব সম্পদ ব্যবস্থাপনা প্রণালীর সূচনা করেছে। মানব সম্পদ ব্যবস্থাপনা প্রণালী  ভারতীয় রেলের উৎপাদনশীলতা ও কর্মচারীদের সন্তুষ্টির জন্য গ্রহণ করা হয়েছে। প্রধানমন্ত্রী শ্রী নরেন্দ্র মোদীর দেশকে ডিজিটালি ক্ষমতায়িত করার উদ্যোগের এটি একটি অঙ্গ। এইচআরএমএস সমস্ত কর্মচারীদের ওপর ইতিবাচক প্রভাব ফেলবে এবং তাদের আরও প্রযুক্তি বান্ধব করে তুলবে। রেল বোর্ডের চেয়ারম্যান শ্রী বিনোদ কুমার যাদব, এইচআরএমএস-এর ভিডিও কনফারেন্সের মাধ্যমে সূচনা করেছেন। এর ফলে রেল কর্মচারী ও পেনশন ভোগীরা উপকৃত হবেন।
এমপ্লয়ি সেল্ফ সার্ভিসের মাধ্যমে কর্মচারীরা এইচআরএমএস-এ বিভিন্ন বিষয়ে তথ্য জানতে পারবেন। তারা তাদের প্রভিডেন্ট ফান্ডের বিষয়েও এখান থেকে সব তথ্য পাবেন। কেউ যদি অগ্রিম প্রভিডেন্ট ফান্ডের টাকা পেতে চান তাহলেও তিনি এখান থেকে তার জন্য আবেদন করতে পারবেন।
যেসব কর্মচারী অবসর গ্রহণ করবেন তাদের বিভিন্ন আর্থিক বিষয় এই ব্যবস্থার মাধ্যমে সমাধান করা হবে। কর্মচারীরা তাদের চাকুরি জীবনের বিস্তারিত তথ্য অনলাইনের মাধ্যমে পাবেন, যার সাহায্যে তাঁরা তাঁদের পেনশন বুকলেটটি দ্রুত অনলাইনের মাধ্যমে পেয়ে যাবেন। এর ফলে কাগজের ব্যবহার ছাড়াই অবসরপ্রাপ্ত রেল কর্মচারীদের সমস্ত বিষয়ের সমাধান হবে।
ভারতীয় রেল ইতিমধ্যেই রেল কর্মচারীদের বিভিন্ন তথ্য অনলাইনের মাধ্যমে রাখার প্রক্রিয়া চালু করেছে। কাগজে-কলমে সার্ভিস রেকর্ডের পরিবর্তে কর্মচারীরা ডিজিটাল প্রক্রিয়ায় সেগুলি রাখতে পারছেন। তাদের বার্ষিক মূল্যায়ণের প্রতিবেদন এই ব্যবস্থায় তৈরি করা হচ্ছে। ১২ লক্ষ নন-গেজেটেট রেল কর্মচারীদের বৈদ্যুতিন প্রক্রিয়ায় পাস দেওয়া, নতুন কর্মচারীদের কাজে যোগদান, পদোন্নতি, বদলি এবং অবসর গ্রহণের বিষয়গুলি এইচআরএমএস-এর ডেটাবেসে থাকবে।